**Zemes nomas līgums Nr**. «DOKREGNUMURS»

Siguldā \*datums skatāms laika zīmogā

**Dabas aizsardzības pārvalde**, reģistrācijas Nr.90009099027 (turpmāk – Pārvalde), tās ģenerāldirektora p.i. Andra Širova personā, kurš rīkojas pamatojoties uz Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 8.2. apakšpunktu un Vides aizsardzības un reģionālās attīstības ministrijas (turpmāk – Ministrija) 2023. gada 17. janvāra rīkojumu Nr. 33-p "Par Dabas aizsardzības pārvaldes ģenerāldirektora amata pienākumu pildīšanu" (turpmāk – Iznomātājs), no vienas puses un

**……………,** reģistrācijas Nr./personas kods …………., tā/tās ……………. personā, kurš rīkojas uz …….. pamata, (turpmāk – Nomnieks)no otras puses (kopā tekstā saukti – Puses),

pamatojoties uz Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” un Pārvaldes 2023. gada 28. februāra izsoles “Par Gaujas Nacionālajā parkā esošā īpašuma “Gaujas NP Drabeši” zemes vienības, kadastra apzīmējums 4246 001 0049, daļas 0,17 ha nomas tiesībām”rezultātiem,

noslēdz šādu līgumu (turpmāk – Līgums):

1. Līguma priekšmets
	1. Iznomātājs iznomā un Nomnieks pieņem nomā Iznomātāja pārvaldīšanā esošā nekustamā īpašuma “Gaujas NP Drabeši”, ar kadastra Nr. 4246 001 0046, kas atrodas Drabešu pagastā, Cēsu novadā, zemes vienības ar kadastra apzīmējumu 4246 001 0049 daļu **0,17 ha** platībā (turpmāk – Zemesgabals), atbilstoši klāt pievienotajai Zemesgabala shēmai (Pielikums Nr. 1), kas ir šī Līguma neatņemama sastāvdaļa.
	2. Zemesgabala iznomāšanas mērķis - kalnu slēpošanas un kamaniņu nobraucienu trases izveidošanai.
	3. Zemesgabala robežas Nomniekam dabā ir ierādītas un tās ir zināmas.
	4. Drabešu pagasta zemesgrāmatā, nodalījums Nr. 100000386195, uz valsts vārda Ministrijas personā nostiprinātas īpašuma tiesības uz nekustamo īpašumu “Gaujas NP Drabeši”, kadastra Nr. 8046 001 0046, kurā ietilpst zemes vienība ar kadastra apzīmējumu 8046 001 0049.
	5. Zemesgabals ir apgrūtināts ar šādiem aprobežojumiem:
		1. Gaujas vides un dabas resursu aizsardzības aizsargjoslas teritorija lauku apvidos no Lejasciema līdz ietekai jūrā;
		2. Gaujas Nacionālā parka dabas lieguma zonas teritorija.
	6. Ir noslēgts medību tiesību nomas līgums ar biedrību “Medību klubs “Līvi””, tai skaitā par Zemesgabalu.
	7. Zemesgabalā reģistrētas aizsargājamu sugu dzīvotnes – īpaši aizsargājamā ķērpju suga Kaķpēdiņu artonija (1. kvartāla 23. nogabals), kas  aug uz lielu dimensiju kokiem, un gada staipeknis un villainā  gundega (1. kvartāla 24. nogabals).
2. **Līguma termiņš**
	1. Līgums stājas spēkā ar tā parakstīšanas brīdi un ir spēkā 10 gadus.
3. **Maksājumi un līgumsods**
	1. Nomas maksa par Līguma 1.1.punktā minētā Zemesgabala lietošanu gadā ir **…EUR** (*…euro, …. centi*) tajā skaitā:
* nomas maksa bez pievienotā vērtības nodokļa –…EUR (*… euro, … centi*);
* pievienotās vērtības nodoklis … EUR (*… euro, … centi*).
	1. Papildus nomas maksai Nomnieks maksā pēc Iznomātāja izrakstītā rēķina:
		1. kompensāciju par proporcionāli iznomātajai platībai attiecināmu nekustamā īpašuma nodokli;
		2. neatkarīga tirgus vērtētāja atlīdzību par iznomājamā objekta tirgus nomas maksas noteikšanu 363,00 EUR (trīs simti sešdesmit trīs eiro un 00 centi) apmērā.
	2. Nomnieks maksā Iznomātājam nomas maksu par 2023. gadu 1 (viena) mēneša laikā no Līguma spēkā stāšanās dienas atbilstoši Iznomātāja izrakstītajam rēķinam, kurā iekļauts arī 3.2.2. punktā norādītais vienreizējais maksājums. Sākot ar 2024. gada 1. janvāri, Nomnieks maksā Iznomātājam nomas maksu vienu reizi gadā līdz esošā gada 15. jūlijam. Līguma maksājumu veikšanai nepieciešamās naudas summas Nomnieks maksā Iznomātāja norēķinu kontā Valsts kasē, kods TRELLV22, konts LV75TREL2210650029000.
	3. Sākot ar 2024. gadu, līdz katra kalendārā gada jūlija mēneša 1. datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz jūlija mēneša 10. datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā.
	4. Ja Nomnieks noteiktajā termiņā pilnībā neizpilda Līguma 3.1. un 3.2. punktos minētās saistības, tad tas Iznomātājām maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu, bet kopumā ne vairāk kā 10% no pamatparāda vai kopējās saistības apmēra.
	5. Visi Nomnieka veiktie maksājumi vispirms tiek ieskaitīti līgumsoda samaksā un tikai pēc tam pamatparāda dzēšanā.
	6. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.
	7. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā:

3.8.1. Līguma 3.9. punktā minētajā gadījumā;

3.8.2. ja normatīvie akti paredz citu neapbūvēta zemesgabala nomas maksas aprēķināšanas kārtību;

3.8.3. ja ar normatīvajiem aktiem tiek no jauna ieviesti vai palielināti uz neapbūvētu zemesgabalu attiecināmi nodokļi un nodevas vai mainīts ar nodokli apliekamais objekts.

* 1. Iznomātājs pārskata nomas maksu ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā un maina, ja pārskatītā nomas maksa ir augstāka par noteikto nomas maksu. Ja nomas maksas noteikšanai pieaicina neatkarīgu vērtētāju un nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku;
	2. Pārskatītā un mainītā nomas maksa stājas spēkā trīsdesmitajā dienā pēc attiecīgā paziņojuma nosūtīšanas Nomniekam.
	3. Ja Nomnieks nepiekrīt atbilstoši Līguma 3.8.punktam pārskatītajai nomas maksai, Nomniekam ir tiesības vienpusēji atkāpties no nomas līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.
1. **Iznomātāja pienākumi un tiesības**
	1. Līguma darbības laikā Iznomātājs apņemas nelikt šķēršļus un netraucēt Nomniekam izmantot tā nomas tiesības uz Zemesgabalu vai jebkādu tā daļu, šajā līgumā un normatīvajos aktos noteiktajā apmērā.
	2. Līguma darbības laikā Iznomātājs apņemas neiznomāt Zemesgabalu citām fiziskajām vai juridiskajām personām, nepārdot, nedāvināt vai jebkādā citā veidā to neatsavināt vai neapgrūtināt, izņemot, ja to paredz attiecīgi Iznomātājam saistoši normatīvie akti vai, ja Iznomātājs iznomā medību tiesības.
	3. Iznomātājam jebkurā laikā ir tiesības pārliecināties, vai Nomnieks ievēro visas ar šo Līgumu uzņemtās saistības, tai skaitā apsekot Zemesgabalu dabā un aizpildīt apsekošanas aktu ne retāk kā 1 (vienu) reizi gadā.
	4. Iznomātājam ir tiesības Līgumā noteiktajā kārtībā un apmērā saņemt no Nomnieka nomas maksu un pievienotās vērtības nodokli, kā arī citus nodokļus un nodevas, kas var tikt attiecinātas uz Zemesgabalu.
2. **Nomnieka pienākumi un tiesības**
	1. Nomnieka pienākums ir godprātīgi pildīt šajā Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Zemesgabala lietošanu.
	2. Nomnieks ir tiesīgs izmantot Zemesgabalu, ievērojot Līguma noteikumus un zemes lietotāja *vispārīgos pienākumus*, tajā skaitā:
		1. izmantot Zemesgabalu atbilstoši tiem mērķiem un noteikumiem, kādiem tā iznomāta;
		2. pasargāt Zemesgabalu no ūdens erozijas un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;
		3. sakopt un uzturēt kārtībā lietošanā nodoto Zemesgabalu*;*
		4. ievērot īpaši aizsargājamo dabas teritoriju izmantošanas režīmu*;*
		5. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;
	3. Nomniekam, veicot darbus Zemesgabalā, ir pienākums ievērot Ministru kabineta 2012. gada 22. maija noteikumus Nr. 317 “Gaujas nacionālā parka individuālie aizsardzības un izmantošanas noteikumi”, kā arī pienākums ievērot sekojošus nosacījumus:
		1. aizliegts ar savu darbību iznīcināt īpaši aizsargājamu sugu atradnes;
		2. ar savu darbību nepasliktināt sugu un biotopu aizsardzības stāvokli;
		3. nebojāt zemsedzi, nepārveidot reljefu, neradīt ietekmi uz blakus augošiem kokiem, koku zariem;
		4. aizliegts veikt koku un pameža ciršanu;
		5. īstenot meža lauces apsaimniekošanu atbilstoši bioloģiski vērtīgo zālāju labas apsaimniekošanas principiem, tai skaitā, vasarā veicot meža lauces teritorijā augošās zāles nopļaušanu, ne retāk kā reizi gadā, un novācot biomasu;
		6. neveicināt augsnes eroziju;
		7. slēpošanas trasi ierīkot tikai Zemesgabala shēmā (Pielikums Nr. 1) norādītajā slēpošanas maršruta teritorijā.
	4. Nomniekam ir pienākums parakstīt Zemesgabala apsekošanas aktu.
	5. Nomniekam laikā un pilnībā jāmaksā noteiktā nomas maksa un pievienotās vērtības nodoklis, kā arī citi nodokļi un nodevas, kas var tikt attiecināti uz iznomāto Zemesgabalu.
	6. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.
	7. Nomniekam aizliegts ar šo Līgumu noteiktās nomas tiesības ieķīlāt vai kā citādi izmantot darījumos ar trešajām personām.
	8. Ja Nomnieks patvaļīgi atsakās no nomas līgumā noteiktā laika, tad Iznomātājam ir tiesības prasīt nomas maksas samaksu par visu Līguma darbības laiku, bet ne mazāk kā nomas maksu par diviem gadiem, t.i., nomas maksu par tekošo un nākamo gadu.
	9. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.
3. **Nomas noteikumu maiņa un strīdu izskatīšanas kārtība**
	1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.
	2. Ja spēkā stājas normatīvais akts, kurš paredz, nosaka vai uzliek savādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā akta noteikumiem.
	3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.
	4. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Latvijas Republikas tiesā, atbilstoši spēkā esošajiem normatīvajiem aktiem.
4. **Līguma izbeigšana**
	1. Šis Līgums izbeidzas un zaudē savu likumīgo spēku:
		1. beidzoties 2. punktā noteiktajam Līguma termiņam;
		2. Pusēm rakstveidā vienojoties, pirms Līguma termiņa notecēšanas;
		3. tā laušanas gadījumos saskaņā ar Līguma turpmākajiem noteikumiem.
	2. Iznomātājam ir tiesības, rakstiski informējot Nomnieku termiņā, kas nav īsāks par 10 darbdienām, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja:
		1. Nomniekam ir bijuši vismaz trīs nomas līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;
		2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar Maksātnespējas likuma 12. panta pirmo daļu, ir publiska ticamība;
		3. Nomnieks izmanto iznomāto Zemesgabalu citiem mērķiem nekā Līguma 1.2. punktā minētajiem;
		4. viena gada laikā no šī Līguma spēkā stāšanās brīža Nomnieks nav uzsācis Zemesgabala apsaimniekošanu atbilstoši nomas Līgumā paredzētajiem mērķiem;
		5. Nomnieks neievēro vai neizpilda normatīvo aktu prasības, un/vai pārkāpj jebkuru no šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā;
		6. Nomnieks Zemesgabalu bez Iznomātāja rakstveida piekrišanas iznomā trešajām personām;
		7. Zemesgabals nepieciešams sabiedrības vajadzību nodrošināšanai vai normatīvajos aktos noteikto Iznomātāja publisko funkciju veikšanai. Šādā gadījumā Iznomātājs informē Nomnieku vismaz 3 (trīs) mēnešus iepriekš.
	3. Ja šis Līgums tiek izbeigts pirms termiņa notecēšanas, tad uz priekšu samaksātā nomas maksa netiek atdota.
	4. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāka kā 30 (trīsdesmit) dienas) Nomnieks nodod Iznomātājam Zemesgabalu ar nodošanas- pieņemšanas aktu.
	5. Ja pēc nomas attiecību izbeigšanās, un Iznomātāja uzaicinājumā norādītajā termiņā Nomnieks Zemesgabalu nenodod Iznomātājam saskaņā ar Līguma 7.4. punktu, bijušais Nomnieks par Zemesgabala nodošanas nokavējumu Iznomātājam maksā līgumsodu 0.1% apmērā no pēdējā gada nomas maksas par katru nokavēto dienu.
	6. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas- pieņemšanas akta parakstīšanu, Iznomātājs vienpusēji pieņem Zemesgabalu. Visa tajā brīdī uz Zemesgabala esošā kustamā manta tiks uzskatīta par pamestu mantu un Iznomātājs būs tiesīgs pārņemt to savā īpašumā.
	7. Nododot Zemesgabalu atpakaļ Iznomātājam, Nomniekam ir pienākums atbrīvot Zemesgabalu no Nomnieka īpašumā un turējumā esošām kustamām lietām. Īpašuma tiesības Nomnieks iegūst uz augu biomasu, kas ir nopļauta un novākta no Zemesgabala līdz Līguma termiņa beigām.
	8. Jebkura Nomnieka kustama manta, kas pēc nodošanas - pieņemšanas akta parakstīšanas atradīsies uz Zemesgabala, tiks atzīta par pamestu mantu un Iznomātājs būs tiesīgs pārņemt to savā īpašumā.
	9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Zemesgabalu.
5. **Nepārvarama vara**
	1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
	2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.
6. **Pārējie noteikumi**
	1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
	2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
		1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: pasts@daba.gov.lv (gadījumā, ja puse, kuras saistību tiesības tiek pārņemtas ir Nomnieks), ...@... (gadījumā, ja Puse, kuras saistību tiesības ir pārņemtas Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju
	3. Līgums sagatavots uz 6 (sešām) lappusēm, Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā*.*
	4. Līgumam:
		1. Līguma parakstīšanas brīdī ir Pielikums Nr. 1 Zemesgabala shēma, kas ir Līguma neatņemama sastāvdaļa;
		2. Pēc Zemesgabala nodošanas-pieņemšanas akta abpusējas parakstīšanas tas kļūst par Līguma neatņemamu sastāvdaļu Pielikums Nr. 2.
	5. Iznomātājs pilnvaro veikt ar Līguma izpildi saistītās darbības (tai skaitā, nodot, pieņemt Zemesgabalu, parakstīt Zemesgabala nodošanas-pieņemšanas aktu, Zemesgabala ierādīšanas aktu): Dabas aizsardzības pārvaldes Vidzemes reģionālās administrācijas Administratīvās daļas vecāko eksperti Evitu Zemlīti, tel. Nr. +371 26408429, e-pasts evita.zemlite@daba.gov.lv.
	6. Visi paziņojumi, pieprasījumi, iesniegumi, Līguma sakarā nosūtāmi uz zemāk minētajām adresēm, un tiek uzskatīti par saņemtiem, kad nogādāti personīgi, pa e-pastu vai 3 (trīs) dienas pēc tam, kad nosūtīti pa pastu Latvijas teritorijā ierakstītā vēstulē.
	7. Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Puses vienojas, ka rēķins tiek uzskatīts par nogādātu Nomniekam un Nomnieks to ir saņēmis 2. darba dienā no dienas, kad tas tiek izsūtīts uz Nomnieka e-pasta adresi, kas norādīta Līgumā Nomnieka rekvizītos.
	8. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.

9.8. Šis Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma noteikumiem. Pēc šī Līguma parakstīšanas visa iepriekšējā sarakste un vienošanās, līgumi zaudē spēku.

1. **Pušu juridiskās adreses un rekvizīti:**

**Iznomātājs: Nomnieks:**

|  |  |
| --- | --- |
| **Dabas aizsardzības pārvalde** Baznīcas iela 7, Sigulda, Siguldas nov., LV-2150Reģ.Nr. 90009099027 Valsts kaseKods TRELLV22KontsLV75TREL2210650029000 e-pasts: pasts@daba.gov.lv | …Adrese: …Reģ.Nr./pers.k….Banka:…Kods …Konts …e-pasts: …Tel.Nr…. |

\_\_\_\_\_\* paraksts\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\* paraksts\_\_\_\_\_\_\_\_\_\_\_\_\_\_\_\_\_

 /A. Širovs/ /…/

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU